**Referat fra møte i Undervisningsutvalget torsdag 27. april kl 14.15-16.00, rom 4142**

Til stede: Ragnhild K. Runde, Bjørn Erik Mørk, Anne Solberg, Jan Tore Lønning, Mari S. Svalastog, Siri Moe Jensen, Stein Gjessing, Tone Bratteteig, Yngve Lindsjørn, Martine Solberg, Hans Petter T. Kragset, Erik Vesteraas, Kristin Bråthen (adm), Kristin B. Eliassen (adm, ref.)

Forfall: Dag Langmyhr

**Saksliste:**

**Sak 1: Orienteringssaker:**

Innkallingen og referat fra forrige godkjent med følgende endringer:

Sak 8. Referatet: Læringsutbyttebeskrivelsene. Behov for å se på det eksisterende og andre emner i sammenheng.

Oppfølging av saker etter forrige møte:

Emnene sendt ut på sirkulasjon ble vedtatt.

Sak 18 fra forrige møte: Opprettelse av nettbasert kurs i IN1150 – Logiske metoder. Økonomiske rammer godkjent, men noe uklarhet om fagmiljøet har en kursansvarlig.

**Sak 2: Vedtakssak: Opprettelse av IN2030 – Prosjektoppgave i programmering**

Emnet IN2030 opprettes fra 2018. Faglærer har et ønske om endring av semester. Kommer tilbake til en vurdering av emner på 5. og 6. semester.

Ragnhild snakker med Dag om teksten «Kort om emnet». Emnet bør ses i sammenheng med det nye emnet IN2000 - Systemutvikling.

**Sak 3. Vedtakssak: Adgangsbegrensning i INF2260/INF4060 - Interaksjonsdesign**

Vedtak: Emneendringene godkjennes med forbehold om at alle bachelorstudenter på Informatikk: design, bruk, interaksjon må få plass.

Undervisningsutvalget ønsker generelt ikke å adgangsbegrense obligatoriske emner på lavere nivå. Emnet INF2260 er planlagt nedlagt etter høsten 2017.

**Sak 4: Forslag om endringer i emnet INF9200 – Selected Theoretical Topis in Information Systems Development**

Vedtak: Endringene godkjennes.

**Sak 5: Diskusjonssak: Manglende oppmøte på undervisningen**

Synkende oppmøte på undervisning/gruppetimer er et generelt problem.

Hans Petter: Studentene ved Universitet i Oslo er for podcasting av forelesningene. Gjør at flere kan følge forelesninger. Fordel for studenter med ADHD.

Stein: Veldig enkelt å lage podcaster. Andre måter vi må få flere studenter til å komme på.

Hans P.: Podcaster viktig supplement til forelesninger. Digitalisering i samfunnet generelt.

Tone: Gammeldagse forelesninger fungerer ikke så bra lenger. Studentene bør diskutere mer og lære lage noe. Vi bør diskutere med studentene hva som kan gjøre undervisningen mer attraktiv. Design-gruppen bruker flipped classroom. Aktive diskusjoner. Gjør læringen morsommere. TED-forelesninger og flere gruppetimer. Flere

Siri: Vi ønsker å studentene skal komme hit, men i hvilken grad ønsker vi å imøtekomme fjernstudenters og deltidsstudenters behov? Studentene må oppleve at det er fint å være her og at de har noen å jobbe sammen med. Vi vet at studenter med et sosialt nettverk gjør det bedre på eksamen. Studielaben vil gjennomføre en læringsmiljøundersøkelse fra uke 18. Se på hva som kommer opp der, kan være ting å ta tak i.

Vi må jobbe med studentkulturen. Hvordan få studentene til å komme hvis andre studenter forteller dem noe annet?

Ragnhild: Undervisere må gå over fra å fokusere på sin egen undervisning til å fokusere på studentenes læring. Viktig at de lærer det. Finnes masse om studentaktiv undervisning.

Tone: Studentene velger å ikke gå på forelesning og tar feil valg. Fokusere mer på indre motivasjon.

Jan Tore: Synes det er litt kleint med podcasting, litt vanskelig å ikke tenke på opptakeren. Færre studenter på forelesninger på MN sammenliknet med på HF. PÅ HF møtte studentene på forelesningene. Ikke noe nytt at studenter velger bort forelesninger og prioriterer gruppeundervisning. Burde vært forbudt med egne laptoper og egne datamaskiner. Før måtte studentene komme til terminalstuene på Ifi for å jobbe. Da hadde vi et veldig godt studiemiljø.

Ragnhild: Ikke meningen at forelesningene skal legges om etter podcaster.

Hans P.: Det er et veldig stort Ifi-miljø på Internett også, et godt digitalt Ifi-miljø.

Hvis forelesningen er en monolog, er det bare å ta den opp. Støtte den store gruppen som liker forelesninger. Godt fysisk miljø.

Yngve: Podcast er kommet for å bli. Kan begrense tilgjengeligheten til UiO-studenter.

Stein: Etterlyser bedre smartbord! Nytt utstyr, gitt at alt fungerer. Matt overflate og bedre penner. Simula.

Ragnhild tar kontakt med Arne. Foreløpig har Ifi en praksis om at 1. års-forelesninger skal podcastes. Ellers er det opp til foreleser.

Fakultetet inviterer til seminar om muntlig kommunikasjon den 4. mai.

**Sak 6. Diskusjonssak: Emnebeskrivelse masteroppgaven – forslag fra fakultetet.**

Fakultetet har laget et forslag til felles emnebeskrivelse for masteroppgaven for hele fakultetet. Programkomitelederne syntes det var greit med en felles beskrivelse. De spilte inn at nivået på noen av punkene er litt for høyt, omtrent på Phd.-nivå.

Læringsutbyttebeskrivelsene burde harmonere med sensurretningslinjene. Ikke felles for alle på MN.

Innspill: Egne nettsider kan være fint for at studentene skal kunne velge mellom korte og lange oppgaver. Studentene mener emneside for masteroppgaven ikke har vært savnet.

Studadm undersøker hvor tekst om sensurveiledning for masteroppgaven ligger ute på nettsidene til Ifi. Nyttig for studentene. Viktig at all god informasjon ligger ute.

Vedtak: Undervisningsutvalget aksepter fakultets forslag til tekst som et pragmatisk innspill. Ragnhild tar med innspill tilbake til fakultetet.

**Sak 7: Eventuelt**

Ingen eventueltsaker.